CELEX: 32016R0283
Language: hr
Date: 2016-02-24 00:00:00
Title: Provedbena uredba Komisije (EU) 2016/283 оd 24. veljače 2016. o razvrstavanju određene robe u kombiniranu nomenklaturu

1.3.2016   
            
            
               HR
            
            
               Službeni list Europske unije
            
            
               L 53/1
            
         PROVEDBENA UREDBA KOMISIJE (EU) 2016/283
   оd 24. veljače 2016.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može tijekom određenog razdoblja nastaviti navoditi obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom. Trebalo bi odrediti da to razdoblje traje tri mjeseca.
            
         
               (5)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. veljače 2016.
      
         
            Za Komisiju,
         
         
            u ime predsjednika,
         
         Stephen QUEST
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Proizvod izrađen pretežito od plastike, u obliku šiljatog cilindra (takozvana „LED svjetiljka sa šljokicama”), visine približno 17 cm. Proizvod se sužava prema vrhu, ima širu osnovu, a srednji dio je proziran. Srednji dio iznutra je ukrašen stiliziranim likom djevojčice te je ispunjen prozirnom tekućinom u kojoj plutaju blještave čestice.
                  Osnova sadrži nekoliko svjetlećih dioda (LED) koje rade na baterije. Kad se proizvod protrese, srednji dio blago sjaji u različitim bojama. Svjetlo svijetli samo kratko, otprilike minutu, nakon tresenja.
                  Vidjeti sliku (1).
               
               
                  3926 40 00
               
               
                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3926 i 3926 40 00.
                  Proizvod se ne može razvrstati kao svjetiljka u tarifni broj 9405 jer nije prvenstveno namijenjen osvjetljivanju, primjerice, prostorije, niti je specijalizirana svjetiljka (vidjeti i napomene s objašnjenjem Harmoniziranog sustava (HSEN) za tarifni broj 9405, (I), (1) i (3)).
                  S obzirom na njegova objektivna svojstva ovaj proizvod nije u osnovi namijenjen za zabavu djece ili odraslih osoba (vidjeti i napomene s objašnjenjem Harmoniziranog sustava (HSEN) za tarifni broj 9503, (D)). Stoga se razvrstavanje u tarifni broj 9503 kao igračka također isključuje.
                  Ovaj je proizvod zbog svojih objektivnih svojstava uglavnom namijenjen ukrašavanju. Mogućnošću osvjetljavanja samo se povećava ukrasni učinak.
                  Proizvod se stoga razvrstava u oznaku KN 3926 40 00 kao ostali ukrasni predmeti od plastičnih masa.
               
            
         (1)  Slika je samo informativne naravi.